**Elokolot** ovat Ehkäisevä päihdetyö EHYT ry:n yhdessä paikallisten jäsenyhdistystensä kanssa ylläpitämiä kansalaisten kohtaamis­paikkoja. Ne saivat alkunsa Elämäntapaliiton puitteissa 90-luvun alussa. Elokolot ja muut kohtaamis­paikat ovat kaikille avoimia kansalaisten kohtaamispaikkoja, joiden tavoitteena on terveyden ja sosiaalisen hyvinvoinnin edistäminen päihdehaittoja ehkäisemällä ja tukemalla ihmisten omaehtoista, aktiivista elämää. Päihteettömissä kohtaamispaikoissa tarjotaan vertaistukea, luottamuksellista keskustelua, palveluneuvontaa, ryhmätoimintaa sekä jokaiselle kuuluvaa kulttuuritarjontaa työttömille, nuorille, eläkeläisille ja syrjäytymisuhan alaisille. Kohtaamispaikat tarjoavat myös työllistymismahdollisuuksia työttömille, opiskelijoille sekä yhdyskuntapalvelun suorittajille.

EHYT ry:n kohtaamispaikkaverkostoon kuuluu vajaat kaksikymmentä kohtaamispaikkaa, joiden kaikkien perusajatuksena on toisesta ihmisestä välittäminen ja lähiyhteisön tukeminen. Helsingissä, Lahdessa, Pirkkalassa ja Turussa on Elokolo, jonka toiminnasta vastaa Elämäntapaliiton aluetyöntekijä, muilla paikkakunnilla kohtaamispaikan taustavoimana on elämäntapayhdistysten lisäksi mm. asukas-, mielenterveys-, sosiaalitalous- ja/tai työttömien yhdistyksiä.

Toiminta
--------

Kohtaamispaikat ovat myös toimintakeskuksia. Toimintamuodot vaihtelevat paikkakunnittain sisältäen esimerkiksi näkövammaisille lukemista, lähiötalkkaritoimintaa, kirpputoreja, tutustumis- ja luontoretkiä. Kohtaamispaikoissa vedetään myös Taitolaji-toimintaa, toteutetaan toiminnallisia ryhmätapaamisia ja -harrasteita, käydään tutustumassa virastoihin yms. sekä järjestetään kulttuurikäyntejä ja erilaisia kursseja. Yksittäinen tärkeä toimintapäivä on kansainvälisen Köyhyyden ja syrjäytymisen vastaisen päivän Asunnottomien yö -tapahtuma 17.10.

Toimintakeskuksissa on mahdollista asioida ilmaiseksi internetissä työttömyysturvaan, asumistukeen, sairauspäivärahaan ja lapsiperheiden etuuksiin liittyvissä asioissa tai hakea vapaita työpaikkoja. Suuremmissa kaupungeissa olevien kohtaamispaikkojen asiakkaiden enemmistöllä, vuosia syrjäytymistä vastaan kamppailleilla, ei työnsaanti ole ensimmäisenä toiveissa, sillä tavoitetta pidetään saavuttamattomana. Kohtaamispaikat ovat kävijäprofiililtaan hyvin erilaisia, mutta jokaisella paikkakunnalla ne ovat työmuoto jolla tavoitetaan suuri selviytymiseen tukea tarvitseva joukko.

Elokoloissa koulutetaan lisäksi vapaaehtoisia ja tarjotaan samalla paikka jossa tehdä mielekästä vapaaehtoistyötä. Elokolojen mottoja: Kaveria ei jätetä! Yhteistyössä on voimaa!

Ekokoloissa järjestetään myös asunnottomien yöhön liittyviä tapahtumia 17. lokakuuta.

Historia
--------

Elämäntapaliiton ensimmäisen puheenjohtajan Vesa Karvisen mukaan kansalaisten kohtaamispaikka -ideaan käytiin tutustumassa 1980-luvun lopulla ruotsalaisessa sosiaalityötä tekevässä Verdandi-järjestössä. Ilpo Siimes, Elämäntapaliiton ensimmäinen toiminnanjohtaja, puolestaan toteaa Myötäote-lehden haastattelussa, että Elokolojen toiminnan voidaan katsoa alkaneen Kansan Raittiusavun ensimmäisistä ns. lähiökodeista joista ensimmäinen perustettiin Puistolaan. Ensimmäiset varsinaiset Elokolot perustettiin Helsinkiin, Pirkkalaan, Järvenpäähän, Tampereelle ja Turkuun.

Sijainnit
---------

| Paikkakunta | nimi | paikka |
| --- | --- | --- |
| Helsingin kaupunki | Helsingin Elokolo | Toinen linja 31 |
| Hyvinkään kaupunki | Hyvinkään Elokolo | Jussilankatu 5 |
| Joensuun kaupunki | kohtaamispaikka Joensuun Kansalaistalo | Torikatu 30 |
| Jyväskylän kaupunki | kohtaamispaikka Jyväskylän Jokikievari | Matarankatu 6 |
| Lahden kaupunki | Lahden Elokolo | Vuorikatu 14 |
| Lahden kaupunki | kohtaamispaikka Lahden Patoseudun Toimintakeskus | Puotikatu 7 |
| Lappeenrannan kaupunki | kohtaamispaikka Lappeenrannan Sammontorin asukastila | Puotikatu 7 |
| Lapuan kaupunki | kohtaamispaikka Lapuan Kahvila Nukkeruusu | Siiriläntie 3 |
| Kajaanin kaupunki | kohtaamispaikka Ruokala Eines | Sammonkatu 1-3 |
| Kuopion kaupunki | kohtaamispaikka Kuopion Työttömien toimintakeskus | Suokatu 18 |
| Mikkelin kaupunki | kohtaamispaikka Mikkelin työttömien ruokala | Porrassalmenkatu 1 |
| Pirkkalan kunta | Pirkkalan Elokolo | Suupankuja 8-10 |
| Oulun kaupunki | kohtaamispaikka Oulun Kumppanuuskeskus | Kansankatu 53 |
| Oulun kaupunki | kohtaamispaikka Oulun Lintulammen asukastupa | Latokartanontie 1 |
| Porin kaupunki | kohtaamispaikka Porin Kohtaamispaikka | Valtakatu 10 |
| Porin kaupunki | kohtaamispaikka Porin Pihlajan asukastupa | Harry Gullichsenintie 14 |
| Porin kaupunki | kohtaamispaikka Porin Pormestariluodon asukastupa | Alahangantie 1 |
| Porin kaupunki | kohtaamispaikka Porin Sampolan asukastupa | Kouvonraitti 7 |
| Porin kaupunki | kohtaamispaikka Väinölän kirjatula / Asukastupa | Joukahaisentie 8 |
| Rauman kaupunki | kohtaamispaikka Rauman Lajotupa | Lehtikuusentie 5 C |
| Rauman kaupunki | kohtaamispaikka Rauman Merimajakka | Meriraumantie 10 |
| Tampereen kaupunki | Tampereen Elokolo | Salhojankatu 42 |
| Tornion kaupunki | kohtaamispaikka Tornion Järjestötalo | Kemintie 53 |
| Turun kaupunki | Maaria-Jäkärlän Eloetappi | Lampolankatu 6 A 1 |
| Turun kaupunki | Turun Elokolo | Yliopistonkatu 10 |

Lähteet
-------

1. 1 2  Monta tapaa kohtaamiseen (Elämäntapaliiton Myötäote 2/2006) [vanhentunut linkki]
2. ↑  Paikallistoiminnankertomus 2006 (Elämäntapaliitto) [vanhentunut linkki]
3. ↑  Elämäntapaliiton virstanpylväitä (Elämäntapaliiton Myötäote 4/2003) [vanhentunut linkki]
4. ↑   (Arkistoitu – Internet Archive)

Aiheesta muualla
----------------

Ehyt ry: Kohtaamispaikkaverkosto (Arkistoitu – Internet Archive)